《择之得鹿割鲜见饷以诗为谢》
宋代·周紫芝

潘郎尉居巢，月止万钱俸。遥怜寒孟郊，午食勤夜诵。

空庖无鸡豚，敢设亚父供。如何得伊尼，割鲜勤远送。

老夫极惊喜，儿曹亦嘲讽。悯我太常斋，此意君良重。

饥肠罄一饱，状若蹲鸱冻。茅檐坐局促，山禽听晓哢。

安得随少年，短衣飞挽鞚。烧野得惊麋，即之那忍纵。

呦呦寒声微，麌麌一矢中。聊复从左盂，猎我江南梦。

作者简介：周紫芝（1082-1155），南宋文学家。字少隐，号竹坡居士，宣城（今安徽宣州市）人。绍兴进士。高宗绍兴十五年，为礼、兵部架阁文字。高宗绍兴十七年（1147）为右迪功郎敕令所删定官。历任枢密院编修官、右司员外郎。绍兴二十一年（1151）出知兴国军（治今湖北阳新），后退隐庐山。交游的人物主要有李之仪、吕好问吕本中父子、葛立方以及秦桧等，曾向秦桧父子献谀诗。约卒于绍兴末年。著有《太仓稊米集》、《竹坡诗话》、《竹坡词》。有子周畴。